  (CAP. ) Al maestro de coro; a Yedutún. Salmo de David.  Yo pensé: «Vigilaré mi proceder para no pecar con mi lengua; amordazaré mi boca mientras el malvado esté junto a mí».  Y aunque me mantuve en silencio, inútilmente me callé, porque mi dolor aumentó  y me quemaba por dentro el corazón; de tanto pensar me iba enfureciendo, hasta que me puse a hablar:  «Señor, dame a conocer mi fin, y cuántos van a ser mis días; que me dé cuenta de lo limitado que soy.  Me diste sólo un puñado de días, mi vida no es nada ante ti; el hombre es como un soplo que desaparece,  como una sombra que pasa; se afana por cosas transitorias; atesora, sin saber para quién».  Y ahora, Señor mío, ¿qué espero? Mi confianza está puesta en ti.  Líbrame de mis pecados, no me hagas motivo de burla para los necios.  Yo me callo y no abro la boca, pues eres tú el que actúa.  Aparta de mí tus golpes, que tu castigo acaba conmigo.  Castigando sus culpas, corriges al hombre; como una polilla carcomes sus tesoros. El hombre es como un soplo que desaparece.  Escucha mi súplica, Señor, pon atención a mis gritos; no te hagas el sordo a mis llantos, porque yo soy tu huésped, un extranjero, como mis antepasados.  No te fijes en mis pecados, dame un momento de calma antes de que me vaya y deje de existir.
  Ñoqan nirqani: Imaynachus kawsasqaytan qhawakusaq ama simiywan huchallikunaypaq, senq'apawanmi simiyta senq'apakusaq millay runakunaq qayllanpi kashaspa, nispa.  Upallakurqanin, manan rimarirqanichu, anchataña upallakuqtiymi nanayniypas astawan sinchiykuwarqan,  sonqoymi sansariwarqan. Chaypi yuyaykushaqtiymi sonqoyqa astawan rawrariwarqan, hinaspan rimayta kacharirqani:  Señor Diosníy, imayna tukukunayta willaykuway, hayk'a unay kawsanaytapas willaykuway. ¡Qhaphra kasqaytan yachakuyta munani!  Manan unaytachu kawsachiwarqanki, wataypas ñawpaqeykipiqa manapas kanmanchu hinallan. ¡Arí, llapa runaqa huk samay hinallan!  ¡Arí, llapa runaqa llanthu hinallan! ¡Arí, yanqapaqmi llakipakun! Qhapaq kaykunatan huñun, manataq yachanchu pichus chaykunata hap'inanta.  Kunanri, Señor Diosníy, ¿imatañataq suyakusaq? Qantan suyakushayki.  Tukuy huchallikusqaykunamanta qespichiway. Ama mana yuyayniyoqwan asipayachiwaychu.  Upallakurqanin, manan rimarirqanichu, qanmi chayta ruwarqanki.  Amaña hasut'iwayñachu, makiykiq k'irisqanmi unphuyapushani.  Huchallikusqanmanta muchuchispaykin runata wanachinki, aswan munasqantan thuta hina k'utunki. ¡Arí, llapa runaqa huk samay hinallan!  Señor Diosníy, mañakusqayta uyariykuway. ¡Waqyakusqayta uyariykuway! ¡Waqashasqayta rikuspa ama upallakuychu! Wak llaqtayoqmi qanpaqqa kani, lliw ñawpa taytaykuna hina qorpachasqallan kani.  Amaña phiñasqa qhawariwayñachu asllatapas kusirikunaypaq, manaraq ripushaqtiy, manaraq chinkaripushaqtiy, nispa.